Source: http://skolenie.slov-lex.sk/pravne-predpisy/SK/ZZ/2001/4/20010201.html
Timestamp: 2020-08-13 02:58:37+00:00

Document:
4/2001 Z.z./
Časová verzia predpisu účinná od 01.02.2001 do 30.09.2002
Zbor väzenskej a justičnej stráže (ďalej len „zbor") je ozbrojený zbor, ktorý plní úlohy na úseku výkonu väzby, výkonu trestu odňatia slobody, ochrany a stráženia objektov zboru a ochrany poriadku a bezpečnosti v súdnych objektoch.
Zbor tvoria:
ústavy na výkon väzby, ústavy na výkon trestu odňatia slobody, ústav na výkon trestu odňatia slobody pre mladistvých a nemocnica pre obvinených a odsúdených (ďalej len „ústav"),
príslušníci zboru.
Zbor je podriadený ministrovi spravodlivosti Slovenskej republiky (ďalej len „minister"). Na čele zboru je generálny riaditeľ, ktorého do funkcie vymenúva a z funkcie odvoláva minister.2) Generálny riaditeľ za svoju činnosť zodpovedá ministrovi.
zabezpečuje ochranu a stráženie objektov zboru určených na výkon väzby a výkon trestu odňatia slobody, ako aj ďalších väzenských objektov; pátra po obvinených a odsúdených v prípade ich úteku z väzby alebo z výkonu trestu odňatia slobody,
zabezpečuje ochranu poriadku a bezpečnosti v súdnych objektoch a nerušené súdne konanie,
zabezpečuje ochranu verejného poriadku v blízkosti objektov zboru a súdnych objektov, ak je to nevyhnutné na dosiahnutie účelu väzby, účelu výkonu trestu odňatia slobody a nerušeného súdneho konania,
zabezpečuje zadržanie odsúdeného v súdnom objekte a dodanie odsúdeného do výkonu trestu odňatia slobody za podmienok uvedených v § 47 ods. 2 písm. d),
vybavuje sťažnosti podľa osobitného predpisu,3) ktoré sa vzťahujú na postup orgánov zboru,
zabezpečuje a vykonáva na území Slovenskej republiky eskorty obvinených vo výkone väzby a odsúdených vo výkone trestu odňatia slobody,
plní iné úlohy, ak tak ustanovuje osobitný predpis.
Príslušník zboru v čase výkonu služby je povinný v medziach tohto zákona vykonať služobný zákrok proti obvinenému, odsúdenému alebo proti inej osobe, ktorá marí účel výkonu väzby, účel výkonu trestu odňatia slobody, ruší činnosť a poriadok v objektoch zboru, v súdnych objektoch a v ich blízkosti, alebo vykonať potrebné opatrenia nevyhnutné na dosiahnutie účelu sledovaného služobným zákrokom.
Príslušník zboru je povinný aj v čase mimo výkonu služby vykonať služobný zákrok, ak je páchaný trestný čin alebo priestupok, ktorým je bezprostredne ohrozený ľudský život, zdravie alebo majetok, a vyrozumieť o tom najbližší ústav alebo podľa povahy veci najbližší útvar Policajného zboru.
Ak príslušníkovi zboru vo vykonaní služobného zákroku bránia dôvody uvedené v odseku 1, vyrozumie o potrebe vykonať služobný zákrok najbližší ústav alebo útvar Policajného zboru.
pátranie po obvinenom alebo odsúdenom na úteku z výkonu väzby alebo z výkonu trestu odňatia slobody,
strážnu službu alebo eskortu obvineného alebo odsúdeného,
Proti tomu, kto neuposlúchne výzvu príslušníka zboru pri vykonávaní služobného zákroku, sa postupuje podľa osobitného predpisu.6)
služobnou rovnošatou a odznakom zboru s identifikačným číslom (ďalej len „služobná rovnošata s identifikačným číslom"),
Príslušník zboru, ktorý vykonáva službu v služobnej rovnošate, preukazuje príslušnosť k zboru služobnou rovnošatou s identifikačným číslom a podľa okolností aj služobným preukazom
Príslušník zboru, ktorý vykonáva službu v služobnej rovnošate, preukazuje príslušnosť k zboru len služobnou rovnošatou s identifikačným číslom
pri ochrane a strážení objektov zboru, súdnych objektov alebo pri inej podobnej službe,
pri služobnom zákroku proti osobe zjavne pod vplyvom alkoholických nápojov, omamných látok, psychotropných látok alebo jedov, proti osobe pristihnutej pri páchaní trestného činu alebo priestupku, osobe ozbrojenej zbraňou,7) osobe na úteku z výkonu väzby alebo z výkonu trestu odňatia slobody a proti osobe predvedenej alebo zaistenej.
Ústnym vyhlásením preukazuje príslušník zboru svoju príslušnosť k zboru iba vo výnimočných prípadoch, keď okolnosti služobného zákroku neumožňujú túto príslušnosť preukázať služobnou rovnošatou s identifikačným číslom, služobným preukazom alebo odznakom zboru s identifikačným číslom. Služobnou rovnošatou s identifikačným číslom, služobným preukazom alebo odznakom zboru s identifikačným číslom sa príslušník zboru preukáže ihneď, len čo to okolnosti služobného zákroku dovolia.
Príslušník zboru je oprávnený požadovať potrebné vysvetlenie od osoby, ktorá môže prispieť k objasneniu skutočnosti dôležitej na vypátranie obvinenej osoby, ktorá je na úteku z výkonu väzby, alebo odsúdenej osoby, ktorá je na úteku z výkonu trestu odňatia slobody, alebo na vypátranie hľadanej veci, a v prípade potreby osobu vyzvať, aby sa ihneď alebo v určenom čase dostavila do určeného ústavu na spísanie úradného záznamu o podaní vysvetlenia.
Ak osoba bez dostatočného ospravedlnenia alebo bez závažných dôvodov výzve podľa odseku 1 nevyhovie, môže ju príslušník zboru predviesť do ústavu, aby podala vysvetlenie. O predvedení spíše príslušník zboru úradný záznam.
Vysvetlenie môže odmietnuť osoba, ktorá by ním sebe alebo blízkej osobe spôsobila nebezpečenstvo trestného stíhania, a ak ide o priestupok, nebezpečenstvo postihu za priestupok.
Vysvetlenie sa nesmie požadovať od osoby, ktorá upozornila, že by ním porušila zákonom uloženú alebo uznanú povinnosť mlčanlivosti a nebola od tejto povinnosti oslobodená.
Príslušník zboru je povinný poučiť osobu o možnosti odoprieť vysvetlenie podľa odsekov 3 a 4.
Nárok na náhradu podľa odseku 7 zaniká, ak ho oprávnená osoba neuplatní do ôsmich kalendárnych dní odo dňa, keď sa na výzvu podľa odseku 1 dostavila; oprávnená osoba musí byť o tom poučená.
Príslušník zboru je oprávnený požadovať preukázanie totožnosti, ak osoba svojím správaním ruší výkon služby pri ochrane objektov zboru a v ich blízkosti, pri ochrane majetku v správe zboru, počas eskortovania obvineného a odsúdeného a pri ochrane poriadku a bezpečnosti v súdnych objektoch.
Príslušník zboru je oprávnený pri pátraní po obvinenom alebo odsúdenom na úteku z výkonu väzby alebo z výkonu trestu odňatia slobody požadovať preukázanie totožnosti a vykonávať prehliadky objektov prístupných verejnosti, ak je dôvodné podozrenie, že sa v nich obvinený alebo odsúdený zdržiava. Ak sa má vykonať domová prehliadka, prehliadka iných priestorov alebo pozemkov, postupuje sa podľa osobitného predpisu.8)
Pri plnení úloh spojených s prenasledovaním obvineného alebo odsúdeného na úteku z výkonu väzby alebo z výkonu trestu odňatia slobody je príslušník zboru oprávnený vyzvať každého, aby preukázal svoju totožnosť.
Ak osoba uvedená v odsekoch 1 až 3 odmietne preukázať svoju totožnosť alebo ak ju nemôže preukázať ani po poskytnutí potrebnej súčinnosti, príslušník zboru je oprávnený predviesť takú osobu na útvar Policajného zboru na účel zistenia jej totožnosti a objasnenia veci; príslušník zboru je povinný takú osobu predviesť na útvar Policajného zboru ihneď. Ak osoba odmietne predvedenie, príslušník zboru je oprávnený použiť donucovací prostriedok podľa § 31.
Objektmi zboru sa na účely tohto zákona rozumejú generálne riaditeľstvo a ústavy.
Oprávnenia pri zabezpečovaní bezpečnosti osôb v strážených objektoch zboru
Príslušník zboru je oprávnený pri plnení úloh podľa tohto zákona a v záujme zabezpečenia bezpečnosti osôb v strážených objektoch zboru vykonať osobnú prehliadku osoby vstupujúcej do stráženého objektu zboru, prehliadku batožiny, vecí a dopravného prostriedku.
Príslušník zboru je oprávnený presvedčiť sa, či predvádzaná osoba alebo iná osoba, ktorá vstupuje do objektov zboru, má pri sebe zbraň7), a odňať jej ju; o odňatí zbrane vydá príslušník zboru písomné potvrdenie.
Odňatú zbraň je príslušník zboru povinný vrátiť pri prepustení osoby z výkonu väzby alebo z výkonu trestu odňatia slobody alebo pri jej odchode z niektorého z objektov zboru. Vrátenie zbrane potvrdí dotknutá osoba svojím podpisom.
Ak príslušník zboru nemôže odňatú zbraň vrátiť zo zákonných dôvodov, ihneď vydá osobe potvrdenie o jej odňatí a oznámi jej, že zbraň sa odovzdá útvaru Policajného zboru, a ihneď zabezpečí jej odovzdanie tomuto útvaru.
Zbraňou sa na účely tohto zákona rozumie zbraň podľa osobitného predpisu.7)
Pri plnení úloh vyplývajúcich z tohto zákona, najmä pri pátraní po obvinenom a odsúdenom na úteku z výkonu väzby alebo z výkonu trestu odňatia slobody, je príslušník zboru oprávnený zastaviť dopravný prostriedok a vykonať jeho prehliadku.
Ak si to vyžaduje plnenie úloh uvedených v tomto zákone, príslušník zboru je oprávnený každému prikázať, aby v nevyhnutne potrebnom čase nevstupoval na určené miesto, nezdržiaval sa na tomto mieste alebo aby na nevyhnutne potrebný čas zotrval na určenom mieste.
Oprávnenie držať a používať omamné látky, psychotropné látky, ich prekurzory a jedy
Riaditeľom ústavu alebo generálnym riaditeľom určený príslušník zboru je oprávnený na účely výučby, výcviku a skúšok držať, skladovať a používať omamné látky, psychotropné látky, ich prekurzory a jedy.
Opatrenia na odtiahnutie dopravného prostriedku
Príslušník zboru je oprávnený vykonať potrebné opatrenia na to, aby dopravný prostriedok odstavený v bezprostrednej blízkosti ústavu na mieste označenom dopravným označením „zákaz zastavenia" nebránil plneniu služobnej činnosti.
Pri pátraní po obvinenom alebo odsúdenom na úteku z výkonu väzby alebo z výkonu trestu odňatia slobody a pri zabezpečovaní plnenia iných obdobne dôležitých úloh zboru sú príslušníci zboru oprávnení uzatvoriť verejne prístupné miesta alebo objekty a vykonať ich prehliadku.
Ten, kto je vyzvaný, je povinný uposlúchnuť výzvu, pokyn alebo príkaz príslušníka zboru alebo strpieť výkon jeho oprávnení podľa § 12 až 17 a § 19 až 21.
Informačno-technické prostriedky, prostriedky operatívno-pátracej činnosti a snímanie identifikačných znakov
S cieľom predchádzať a odhaľovať pripravovanú trestnú činnosť alebo spáchanú trestnú činnosť obvinených vo výkone väzby a odsúdených vo výkone trestu odňatia slobody môže zbor v objektoch zboru používať informačno-technické prostriedky.
Informačno-technickými prostriedkami sa na účely tohto zákona rozumejú najmä elektrotechnické, rádiotechnické, fototechnické, optické, audiovizuálne a iné technické prostriedky používané utajovaným spôsobom.
Informačno-technické prostriedky sa v zbore používajú pri
otváraní a skúmaní poštových zásielok, iných zásielok a balíkov adresovaných obvineným a odsúdeným,
odpočúvaní a zaznamenávaní telefónnych hovorov obvinených a odsúdených,
vyhotovovaní obrazových, zvukových alebo iných záznamov,
vykonávaní programu ochrany svedka podľa osobitného predpisu.4)
Informačno-technické prostriedky sa môžu v zbore použiť len na zabezpečenie účelu výkonu väzby a účelu výkonu trestu odňatia slobody, a to pri odhaľovaní trestnej činnosti podľa § 23 ods. 1, ak by bolo zabezpečovanie nevyhnutných dôkazov pre trestné konanie iným spôsobom neúčinné alebo podstatne zťažené. Informačno-technické prostriedky sa nesmú použiť, ak ide o styk obvineného alebo odsúdeného s obhajcom.
Informačno-technické prostriedky možno použiť len na základe predchádzajúceho písomného súhlasu sudcu a len na nevyhnutný čas, najdlhšie na šesť mesiacov. Lehota začína plynúť dňom vydania súhlasu.
Sudca, ktorý dal súhlas na použitie informačno-technických prostriedkov, môže na základe novej žiadosti dobu ich použitia predĺžiť, zakaždým najviac o ďalších šesť mesiacov.
Vo výnimočných prípadoch, ak vec neznesie odklad a písomný súhlas sudcu nemožno vopred získať, možno použiť informačno-technické prostriedky aj bez tohto súhlasu. Zbor je však povinný neodkladne písomný súhlas sudcu vyžiadať dodatočne. Ak zbor nedostane dodatočný písomný súhlas sudcu do 24 hodín od začiatku používania informačno-technických prostriedkov alebo ak sudca odmietne dať taký súhlas, zbor je povinný používanie informačno-technických prostriedkov skončiť. Takto získané informácie nesmie zbor použiť a musí ich zničiť v prítomnosti sudcu, ktorý by inak bol príslušný na vydanie takého dodatočného súhlasu.
Žiadosť na použitie informačno-technického prostriedku predkladá generálne riaditeľstvo a v neodkladnom prípade ústav písomne príslušnému súdu; žiadosť musí obsahovať údaje o osobe, ktorej sa použitie informačno-technického prostriedku týka, druh informačno-technického prostriedku, miesto, čas trvania a dôvody jeho použitia.
Zbor je povinný počas používania informačno-technických prostriedkov sústavne skúmať, či trvajú dôvody ich použitia; ak tieto dôvody pominuli, zbor je povinný ich používanie skončiť.
O skončení používania informačno-technických prostriedkov podľa odseku 1 je zbor povinný informovať sudcu, ktorý udelil súhlas na ich použitie.
Informácie získané informačno-technickými prostriedkami sa môžu použiť len na dosiahnutie účelu podľa § 24 ods. 1.
Použitie informačno-technických prostriedkov môže obmedziť listové tajomstvo a tajomstvo dopravovaných správ len v nevyhnutne potrebnej miere.
Informácie získané informačno-technickými prostriedkami možno výnimočne použiť ako dôkaz, najmä ak informácia získaná informačno-technickými prostriedkami je jediným dôkazom a tento dôkaz nemožno získať iným spôsobom; v takom prípade treba k záznamu pripojiť zápisnicu, v ktorej sa uvedú údaje o dôvode, mieste, čase, spôsobe a obsahu vykonaného záznamu.
Zbor je oprávnený používať prostriedky operatívno-pátracej činnosti pri odhaľovaní trestnej činnosti podľa § 23 ods. 1 a pri zabezpečovaní ochrany strážených objektov zboru.
Osobou konajúcou v prospech zboru sa na účely tohto zákona rozumie obvinený alebo odsúdený, ktorý dobrovoľne, utajovaným spôsobom poskytuje informácie a služby zboru pri predchádzaní a odhaľovaní trestnej činnosti.
Z dôvodov uvedených v § 23 ods. 1 alebo na účely trestného konania možno obvinenému vo výkone väzby a odsúdenému vo výkone trestu odňatia slobody
vyhotoviť obrazové záznamy,
vykonať vonkajšie meranie tela a zisťovať zvlášne telesné znamenia.
Použitie informačno-technických prostriedkov, prostriedkov operatívno-pátracej činnosti a snímanie identifikačných znakov nesmie byť v rozpore s účelom výkonu väzby a s účelom výkonu trestu odňatia slobody.
Na zamedzenie alebo odstránenie protiprávneho konania obvinených, odsúdených a iných osôb je príslušník zboru oprávnený použiť tieto donucovacie prostriedky:
Ak zakročujú príslušníci zboru hromadne pod jednotným velením, rozhoduje o použití donucovacích prostriedkov za podmienok uvedených v tomto zákone veliteľ zakročujúcej jednotky. O použití donucovacích prostriedkov môže na mieste zákroku rozhodnúť aj nadriadený veliteľa zakročujúcej jednotky. Rozhodnutie veliteľa zakročujúcej jednotky a jeho nadriadeného o použití donucovacích prostriedkov musí byť uchované na zvukovom, obrazovom alebo písomnom zázname.
Na veliteľa zakročujúcej jednotky, ktorý rozhodol o použití donucovacích prostriedkov, prechádzajú povinnosti, ktoré má inak po použití týchto prostriedkov príslušník zboru.
zabránil násilnému vstupu nepovolaných osôb do strážených objektov zboru alebo na miesta, kde je vstup zakázaný.
Hmaty a chvaty je príslušník zboru oprávnený použiť aj pri predvádzaní obvineného alebo odsúdeného, ktorý kladie pasívny odpor.
Príslušník zboru je oprávnený použiť predvádzacie retiazky a spútavacie retiazky u obvineného alebo odsúdeného, ak
sa pri predvádzaní správa násilne a ohrozuje život alebo zdravie inej osoby alebo majetok,
sa pri predvádzaní vyhráža, že spácha samovraždu, ublíži si na zdraví alebo utečie,
je obava, že sa obvinený alebo odsúdený pokúsi o útek.
pri vykonávaní služobného zákroku alebo procesného úkonu s obvineným alebo odsúdeným, ak je dôvodná obava, že sa pokúsi o útek alebo že svojím konaním bude mariť služobný zákrok alebo procesný úkon,
na spútanie inej osoby, ktorá svojím konaním marí služobný zákrok a kladie aktívny odpor, napáda príslušníka zboru alebo inú osobu alebo poškodzuje majetok, po márnej výzve, aby od takého konania upustila.
Obvinený alebo odsúdený môže byť, ak to okolnosti vyžadujú, pripútaný aj k vhodnému predmetu, ale iba na čas, kým trvajú dôvody uvedené v odseku 1 písm. a).
Príslušník zboru je oprávnený použiť spútavací opasok spolu s putami, ak je dôvodná obava, že obvinený alebo odsúdený
Príslušník zboru je oprávnený použiť spútavacie popruhy, ak obvinený alebo odsúdený neovláda svoje konanie.
Po celý čas použitia spútavacích popruhov musí byť obvinený alebo odsúdený pod kontrolou príslušníka zboru. Pri sťahovaní spútavacích popruhov musí príslušník zboru dbať, aby nedošlo k narušeniu krvného obehu spútanej osoby.
Príslušník zboru je oprávnený použiť prúd vody na rozptýlenie neoprávnene zhromaždených obvinených alebo odsúdených, ktorí odmietajú pokyny príslušníkov zboru, porušujú ustanovený poriadok9) a odmietajú sa rozísť.
aby zabránil úteku obvineného alebo odsúdeného alebo pri pátraní a prenasledovaní obvineného alebo odsúdeného na úteku,
pri strážení a eskortovaní obvineného alebo odsúdeného,
pri vyhľadávaní omamných látok, psychotropných látok, ich prekurzorov, jedov, výbušnín, nástražných a výbušných systémov.
Príslušník zboru je oprávnený použiť zásahovú výbušku v uzavretom priestore proti obvinenému alebo odsúdenému, ktorý sa na výzvu nevzdá alebo odmieta opustiť úkryt.
zabránil násilnému vstupu nepovolaných osôb do strážených objektov zboru alebo na miesta, kde je vstup zakázaný,
zabránil úteku obvineného alebo odsúdeného a pri jeho prenasledovaní,
v prípade bezprostredného ohrozenia obvineným alebo odsúdeným bol pripravený použiť strelnú zbraň.
podľa služobných predpisov upravujúcich strážnu službu a eskortnú službu, na zamedzenie úteku obvineného alebo odsúdeného, ktorého nemožno zadržať inak, alebo na odvrátenie útoku, ktorý ohrozuje strážený objekt zboru alebo stanovište.
Ak to okolnosti služobného zákroku umožňujú, príslušník zboru pred použitím strelnej zbrane je povinný použiť niektorý iný donucovací prostriedok uvedený v § 31 ods. 1 písm. a) až o).
Ak príslušník zboru zistí, že pri použití donucovacích prostriedkov došlo k zraneniu osoby, je povinný ihneď, ako to okolnosti dovolia, poskytnúť zranenej osobe prvú pomoc a zabezpečiť jej lekárske ošetrenie. Obvinenému alebo odsúdenému, proti ktorému sa pri služobnom zákroku použili slzotvorné prostriedky, obušok, tomfa, služobný pes, zásahová výbuška, údery a kopy sebaobrany a úder strelnou zbraňou, sa zabezpečí lekárska prehliadka, a to aj vtedy, ak nedošlo k jeho viditeľnému zraneniu; o lekárskej prehliadke príslušný lekár urobí záznam do zdravotnej dokumentácie obvineného alebo odsúdeného.
Použitie donucovacích prostriedkov príslušník zboru ihneď ohlási svojmu nadriadenému, ktorý je povinný zistiť, či boli donucovacie prostriedky použité v súlade so zákonom; o výsledku šetrenia spíše nadriadený záznam.
Ak je to nutné v záujme osobnej bezpečnosti príslušníka zboru alebo blízkej osoby, príslušník zboru je oprávnený použiť pri služobnom zákroku proti obvinenému alebo odsúdenému ochrannú kuklu, najmä v prípade vzbury alebo odmietnutia zhromaždených obvinených alebo odsúdených rozísť sa; o jej použití rozhoduje riaditeľ ústavu. Pri takomto zákroku musí mať príslušník zboru na viditeľnom mieste umiestnený odznak zboru s identifikačným číslom a nápis „Zbor väzenskej a justičnej stráže" alebo skratku začiatočných písmen tohto nápisu.
Justičná stráž a jej oprávnenia pri zabezpečovaní ochrany poriadku a bezpečnosti v súdnych objektoch
Ochranu poriadku a bezpečnosti v súdnych objektoch na účel zachovania dôstojnosti konania pred súdom a bezpečnosti osôb zabezpečujú príslušníci zboru označení ako „Justičná stráž".
preverovať oprávnenosť vstupu osoby do objektu súdu,
kontrolovať osoby vstupujúce do objektu súdu technickými prostriedkami, či nemajú pri sebe zbraň,
chrániť poriadok v súdnych objektoch,
na základe písomného príkazu sudcu v súdnom objekte zadržať odsúdeného a umiestniť ho v súdnom objekte do cely zadržania na účel dodania odsúdeného do výkonu trestu odňatia slobody; ak súdny objekt a ústav na výkon väzby sú stavebne prevádzkovo spojené, príslušník zboru je oprávnený na základe písomného príkazu sudcu dodať odsúdeného zo súdneho objektu do výkonu trestu odňatia slobody,
povoliť vstup so zbraňou do objektu súdu len príslušníkom zboru a príslušníkom Policajného zboru.
Príslušníci zboru, ktorí vykonávajú službu podľa odseku 1, sú oprávnení zakročiť proti osobe rušiacej poriadok v súdnych objektoch.
Predseda súdu v súčinnosti s riaditeľom ústavu zabezpečí podmienky na riadny a bezpečný výkon služby príslušníkov zboru zaradených do justičnej stráže.
Po dohode s generálnym prokurátorom Slovenskej republiky môže minister poveriť zbor zabezpečovaním ochrany poriadku v objektoch prokuratúry podľa odsekov 1 až 4.
Minister môže poveriť zbor zabezpečovaním ochrany objektu ministerstva a poriadku v ňom podľa odsekov 1 až 4.
Príslušník zboru vykonáva službu podľa odseku 1 v služobnej rovnošate s identifikačným číslom a označením „Justičná stráž".
Príslušník zboru, ktorý vykonáva službu pri ochrane poriadku a bezpečnosti v súdnych objektoch, je povinný pred vykonaním služobného zákroku vyzvať osobu, aby upustila od protiprávneho konania, a upozorniť ju, že ak tak neurobí, bude použitý niektorý z donucovacích prostriedkov podľa § 31.
Ak je páchaný trestný čin alebo priestupok v súdnych objektoch, príslušník zboru, ktorý vykonáva službu podľa odseku 1, je povinný vykonať služobný zákrok a vyrozumieť o tom najbližší útvar Policajného zboru.
Príslušník zboru, ktorý vykonáva službu podľa odseku 1, je oprávnený u osoby vstupujúcej do súdneho objektu vykonať prehliadku osobných vecí, podrobiť ju kontrole na detekciu kovových predmetov, a ak má pri sebe zbraň,7) odňať jej ju. Odňatú zbraň je povinný vrátiť osobe pri jej odchode z objektu súdu. Odňatie zbrane a prevzatie zbrane príslušník zboru, ktorý zbraň odňal, a osoba, ktorej bola zbraň vrátená, sú povinní potvrdiť svojím podpisom.
Príslušník zboru, ktorý vykonáva službu podľa odseku 1, je oprávnený na účel vykonania neodkladných služobných úkonov zaistiť osobu, ktorá svojím konaním bezprostredne ohrozuje svoj život alebo zdravie, život alebo zdravie iných osôb alebo majetok. Po vykonaní týchto úkonov je príslušník zboru povinný odovzdať osobu orgánom činným v trestnom konaní; inak je povinný zaistenú osobu ihneď prepustiť. O zaistení osoby spíše príslušník zboru úradný záznam.
OCHRANA, ESKORTA A VSTUP DO STRÁŽENÝCH OBJEKTOV ZBORU
Ochrana je súhrn síl, prostriedkov, postupov a opatrení pri strážení, dozore a eskorte obvinených a odsúdených, pri strážení objektov zboru, strážení pracovísk mimo ústavov a pri ochrane poriadku a bezpečnosti v súdnych objektoch.
Eskorta je ozbrojené sprevádzanie obvineného alebo odsúdeného príslušníkom zboru alebo inou ozbrojenou osobou.
Stráženým objektom zboru je objekt chránený silami a prostriedkami zboru.
príslušný sudca, prokurátor, vyšetrovateľ alebo policajný orgán v trestnom konaní vedenom proti obvinenému, alebo ak je obvinený predvolaný ako svedok,
príslušný sudca po súhlase niektorého z orgánov uvedených v písmene a), ak je v občianskoprávnom konaní potrebná prítomnosť obvineného na súde,
príslušný sudca, prokurátor, vyšetrovateľ alebo policajný orgán v trestnom konaní vedenom proti odsúdenému, alebo ak je odsúdený predvolaný ako svedok,
riaditeľ ústavu, ak ide o eskortu na pracovisko mimo ústavu, eskortu na návrh lekára alebo iného zdravotníckeho pracovníka na účel poskytnutia zdravotnej starostlivosti alebo výnimočne na vykonanie návštevy odsúdeného,
príslušný sudca, ak je v občianskoprávnom konaní potrebná prítomnosť odsúdeného na súde,
Pred eskortou musí obvinený alebo odsúdený prejsť zdravotnou prehliadkou s výnimkou eskorty na pracovisko mimo ústavu, o čom sa urobí úradný záznam; obvinený alebo odsúdený musí byť riadne upravený a ustrojený podľa ročného obdobia.
Eskortu obvineného alebo odsúdeného na zabezpečenie procesných úkonov mimo ústavu možno vykonať len na základe písomnej žiadosti Policajného zboru.
Ak ide o eskortu obvineného, k žiadosti podľa odseku 1 sa pripojí písomný súhlas orgánu činného v trestnom konaní.
Za eskortu a ochranu obvineného a odsúdeného mimo ústavu podľa odseku 1 zodpovedá od jeho vydania, prevzatia až po jeho odovzdanie do ústavu Policajný zbor.
Kontrola ochrany strážených objektov zboru a súdnych objektov
Kontrolu ochrany strážených objektov zboru a súdnych objektov má právo vykonávať nadriadený12) a ním splnomocnené osoby.
Osobná prehliadka obvinených a odsúdených
Osobná prehliadka obvinených a odsúdených je preventívno-bezpečnostné opatrenie, ktorého účelom je
zabrániť, aby obvinení alebo odsúdení vyrábali a prechovávali predmety, ktorými by sa mohla ohroziť bezpečnosť osôb alebo majetku alebo ktorými by sa mohol narušovať ustanovený poriadok,9) alebo ktoré by mohli slúžiť na vykonanie úteku obvinených alebo odsúdených,
zabrániť, aby obvinení alebo odsúdení vyrábali, prechovávali a požívali alkoholické nápoje, omamné látky, psychotropné látky a jedy,
zistiť stopy po fyzickom násilí na tele obvinených alebo odsúdených.
Osobná prehliadka podľa odseku 1 nesmie sledovať iný záujem, ako je zabezpečenie účelu výkonu väzby, účelu výkonu trestu odňatia slobody, ochrany osôb, strážených objektov zboru a poriadku v nich.
Osobná prehliadka podľa odseku 1 sa vykoná na určenom mieste. Osobnú prehliadku vykoná osoba rovnakého pohlavia. Pri osobnej prehliadke sa dodržiavajú základné hygienické pravidlá a nesmie byť ponižovaná ľudská dôstojnosť prehliadanej osoby.
Osobná prehliadka osôb vstupujúcich do strážených objektov zboru, prehliadka batožiny, vecí a dopravných prostriedkov
Príslušník zboru je oprávnený nariadiť, aby sa osoba podrobila osobnej prehliadke, kontrole vecí a batožiny pred vstupom do stráženého objektu zboru, kontrole na detekciu kovových predmetov a na prítomnosť omamných látok, psychotropných látok, ich prekurzorov, jedov a iných obdobných látok.
Osobná prehliadka, prehliadka batožiny a vecí u vstupujúcich osôb a vchádzajúcich dopravných prostriedkov do strážených objektov zboru sa vykoná, aby sa zabránilo
vniesť predmety, ktorými by sa mohla ohroziť bezpečnosť osôb alebo majetku,
vykonať útek obvinených alebo odsúdených,
vnášať alkoholické nápoje, omamné látky, psychotropné látky, ich prekurzory, jedy, nepredpísané lieky alebo iné obdobné látky,
vniesť zbraň alebo vec, ktorou by mohol byť ohrozený život, zdravie alebo bezpečnosť osôb a majetku.
Osobná prehliadka podľa odseku 1 sa vykoná na určenom mieste dôsledným prehmataním odevných zvrškov bez toho, aby ich prehliadaná osoba odkladala. Osobnú prehliadku vykoná osoba rovnakého pohlavia.
Osobná prehliadka, prehliadka vecí, batožiny a dopravných prostriedkov sa vykoná pomocou detekčných prostriedkov; prehliadka osôb a dopravných prostriedkov sa vykoná aj pri odchode zo stráženého objektu zboru. Prehliadka vecí, batožiny a dopravných prostriedkov sa môže vykonať za pomoci služobného psa vycvičeného na vyhľadávanie látok so špecifickým pachom.
Príslušník zboru je oprávnený požiadať osobu vstupujúcu do stráženého objektu zboru, aby mu vydala zbraň alebo vec do úschovy vrátane mobilných prostriedkov spojenia.
Pri osobnej prehliadke, prehliadke vecí, batožiny a dopravných prostriedkov sa postupuje tak, aby bol splnený účel takej prehliadky a aby sa dodržiavali základné hygienické pravidlá, šetril sa majetok a osobné veci a nebola ponižovaná ľudská dôstojnosť prehliadanej osoby.
Osobná prehliadka sa nevykonáva u
osôb uvedených v § 56 ods. 1,
orgánov činných v trestnom konaní.
Osobnou prehliadkou podľa odseku 1 sa nesmie sledovať iný záujem ako uvedený v § 53 ods. 1.
Vstup do strážených objektov zboru
Do stráženého objektu zboru je vstup povolený
bez osobitného povolenia,
na osobitné povolenie,
na služobný preukaz príslušníka Policajného zboru, príslušníka Slovenskej informačnej služby, príslušníka Železničnej polície, colníka, príslušníka Vojenského spravodajstva, vojenského policajta alebo vojaka ozbrojených síl,13) ktorý vykonáva profesionálnu službu,14)
na vojenskú knižku vojaka ozbrojených síl,13) ktorý vykonáva vojenskú službu,15)
na občiansky preukaz alebo cestovný doklad.
Osoba vstupujúca do stráženého objektu zboru je sprevádzaná podľa odseku 3 a viditeľne označená predpísaným spôsobom.
Sprevádzanie osoby v stráženom objekte zboru zabezpečuje príslušník zboru z príslušného úseku služobnej činnosti.
Vstup bez osobitného povolenia
Vstupovať do všetkých strážených objektov zboru sú bez osobitného povolenia oprávnení:
minister, štátny tajomník ministerstva, vedúci úradu ministerstva a nimi určené osoby,
generálny riaditeľ, jeho námestníci a nimi určené osoby,
predseda a podpredseda Ústavného súdu Slovenskej republiky,
prísediaci v prítomnosti sudcu, ktorý je oprávnený na vstup do stráženého objektu zboru podľa písmena h),
lekárska služba prvej pomoci a rýchlej zdravotnej pomoci,
osoby splnomocnené cirkevnými úradmi a náboženskými spoločnosťami.16)
predseda a podpredseda vyššieho vojenského súdu,
vojenský obvodný prokurátor a jeho námestník,
predseda a podpredseda vojenského obvodového súdu.
Osoby a orgány uvedené v odseku 1 písm. d) až k) a odsekoch 2 a 3 sú oprávnené vstupovať do strážených objektov zboru, ak predložia služobný preukaz alebo iný osobný preukaz, z ktorého je zrejmé, že takúto funkciu vykonávajú, alebo schválené splnomocnenie v prípade výkonu duchovnej starostlivosti.
Do stráženého objektu zboru je na vykonávanie procesných úkonov v trestnej veci obvineného alebo odsúdeného oprávnený vstupovať aj príslušný prokurátor a sudca, ak predložia služobný preukaz prokurátora alebo sudcu s fotografiou.
Obhajca obvineného alebo odsúdeného, ktorý ho zastupuje v trestnej veci, pre ktorú je vo výkone väzby alebo vo výkone trestu odňatia slobody, je oprávnený vstupovať do stráženého objektu bez osobitného povolenia.
S osobami uvedenými v odsekoch 1, 3 a 5 môžu do stráženého objektu zboru vstúpiť aj iné osoby, ak je ich prítomnosť v stráženom objekte zboru potrebná; v takom prípade preukážu vzťah k príslušnej osobe a preukážu sa preukazom totožnosti.
Pohyb osôb uvedených v odseku 1 písm. a) až d) po stráženom objekte zboru nie je obmedzený, zabezpečí sa však ich sprevádzanie; v ostatných prípadoch o rozsahu pohybu rozhoduje riaditeľ ústavu.
Príslušník zboru a zamestnanec zboru sú oprávnení vstupovať do stráženého objektu zboru, ak predložia služobný preukaz príslušníka zboru alebo preukaz zamestnanca zboru. Rozsah pohybu príslušníka zboru a zamestnanca zboru v stráženom objekte zboru vyplýva z ich služobného alebo pracovného zaradenia alebo z osobitného splnomocnenia vydaného príslušným nadriadeným.
Vstup na osobitné povolenie
Osoba plniaca úlohy vyplývajúce zo zmluvy alebo z dohody so zborom je oprávnená vstupovať do stráženého objektu zboru, ak predloží občiansky preukaz alebo iný doklad totožnosti a povolenie vydané generálnym riaditeľom alebo príslušným riaditeľom ústavu.
Ak advokát alebo komerčný právnik poskytuje obvinenému alebo odsúdenému právnu pomoc vo veci, ktorá nesúvisí s trestnou vecou alebo právoplatným rozsudkom, je oprávnený vstupovať do stráženého objektu zboru len s povolením generálneho riaditeľa alebo riaditeľa ústavu po predložení preukazu advokáta alebo komerčného právnika s fotografiou a po písomnom preukázaní účasti vo veci obvineného alebo odsúdeného, ktorého chce navštíviť. Ak takúto právnu pomoc poskytuje obvinenému alebo odsúdenému iná osoba, ustanovenie predchádzajúcej vety sa použije primerane.
Na osobitnom povolení musí byť presne určený priestor stráženého objektu zboru, do ktorého je osoba podľa odseku 1 oprávnená vstupovať, a účel jej vstupu.
Vstup na služobný preukaz
Vstupovať do stráženého objektu zboru je oprávnený aj príslušník Policajného zboru, príslušník Slovenskej informačnej služby, príslušník Železničnej polície, colník, príslušník Vojenského spravodajstva, vojenský policajt a vojak ozbrojených síl,13) ktorý vykonáva profesionálnu službu,14) ak plní úlohy vyplývajúce zo služobnej činnosti a ak sa preukáže služobným preukazom.
Vstup na občiansky preukaz alebo na iný doklad totožnosti
Vstup do stráženého objektu zboru možno povoliť osobe alebo orgánu, ak preukáže oprávnený záujem a predloží občiansky preukaz alebo iný doklad totožnosti.
Povolenie podľa odseku 1 vydáva generálny riaditeľ alebo v prípade vstupu do ústavu príslušný riaditeľ ústavu.
Vstup na cestovný doklad
Vstup do strážených objektov zboru možno povoliť osobe, ak preukáže oprávnený záujem a predloží cestovný doklad vydaný podľa osobitného predpisu.17)
Povolenie podľa odseku 1 vydáva generálny riaditeľ alebo príslušný riaditeľ ústavu.
Orgánom povereným kontrolou a dozorom nad výkonom väzby a výkonom trestu odňatia slobody podľa tohto zákona alebo osobitných predpisov1) sa umožní vstup do strážených objektov zboru aj mimo pracovného času.
Zbor spolupracuje s Policajným zborom, so Železničnou políciou, Slovenskou informačnou službou, s Vojenským spravodajstvom a Vojenskou políciou najmä pri odhaľovaní trestných činov, pátraní po obvinených alebo odsúdených na úteku z výkonu väzby alebo výkonu trestu odňatia slobody, pri ochrane poriadku a bezpečnosti v súdnych objektoch a pri výcviku príslušníkov zboru.
Minister môže v prípade vzniku mimoriadnej situácie po dohode s iným ministrom dočasne poveriť alebo splnomocniť iné orgány plnením úloh zboru na úseku stráženia obvinených a odsúdených.
INFORMAČNÝ SYSTÉM ZBORU
Zbor v rozsahu svojich úloh vytvára a prevádzkuje informačný systém, v ktorom zhromažďuje, uchováva a využíva informácie potrebné na plnenie úloh zboru podľa tohto zákona alebo osobitných predpisov.
Zbor je povinný zabezpečiť ochranu údajov uchovávaných v informačnom systéme pred vyzradením, zneužitím, poškodením, zničením alebo odcudzením.
Zbor môže poskytnúť Policajnému zboru, Slovenskej informačnej službe, Vojenskému spravodajstvu, Železničnej polícii a Vojenskej polícii nevyhnutné informácie z informačného systému zboru za podmienok uvedených v odseku 2.
Ak údaje uchovávané v informačnom systéme zboru už nie sú na plnenie ustanovených úloh potrebné alebo ak je na to iný zákonný dôvod, zbor je povinný tieto údaje zničiť alebo uložiť tak, aby sa k nim zabránil prístup nepovolaným osobám s výnimkou súdu.
Na informačný systém podľa tohto zákona sa vzťahuje osobitný predpis.18)
Na príslušníkov zboru sa pri plnení úloh zboru vzťahujú ustanovenia osobitného predpisu o trestných činoch vojenských.19)
Príslušníci zboru sú povinní zachovávať mlčanlivosť o skutočnostiach, s ktorými sa oboznámili pri plnení úloh zboru alebo v súvislosti s nimi a ktoré v záujme právnických osôb a fyzických osôb vyžadujú, aby zostali utajené pred nepovolanou osobou.
Napríklad zákon Národnej rady Slovenskej republiky č. 156/1993 Z. z. o výkone väzby, zákon č. 59/1965 Zb. o výkone trestu odňatia slobody v znení neskorších predpisov.
§ 33 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 181/1999 Z. z.
§ 12 zákona č. 141/1961 Zb. o trestnom konaní súdnom (Trestný poriadok) v znení neskorších predpisov.
§ 89 ods. 4 zákona č. 140/1961 Zb. Trestný zákon v znení neskorších predpisov.
§ 82 až § 85a zákona č. 141/1961 Zb. v znení neskorších predpisov.
§ 17 zákona č. 59/1965 Zb. v znení neskorších predpisov.§ 18 zákona Národnej rady Slovenskej republiky č. 156/1993 Z. z.
§ 13 zákona č. 140/1961 Zb. v znení zákona Národnej rady Slovenskej republiky č. 248/1994 Z. z.
§ 18 ods. 2 písm. b) bod 2 zákona č. 351/1997 Z. z.
§ 18 ods. 2 písm. a), b) bod 1 a písm. c) zákona č. 351/1997 Z. z.
Zákon Národnej rady Slovenskej republiky č. 381/1997 Z. z. o cestovných dokladoch.
§ 40 zákona č. 52/1998 Z. z. o ochrane osobných údajov v informačných systémoch.
§ 273 až 295 zákona č. 140/1961 Zb. v znení neskorších predpisov.
Zákon č. 65/1965 Zb. Zákonník práce v znení neskorších predpisov.Zákon č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch v znení neskorších predpisov.
§ 3 Riadenie zboru
§ 14 Oprávnenia pri zabezpečovaní bezpečnosti osôb v strážených objektoch zboru
§ 15 Oprávnenie odňať zbraň
§ 17 Oprávnenie zakázať vstup na určené miesto alebo prikázať zotrvanie na určenom mieste
§ 18 Oprávnenie držať a používať omamné látky, psychotropné látky, ich prekurzory a jedy
§ 20 Opatrenia na odtiahnutie dopravného prostriedku
§ 22 Spoločné ustanovenie
Tretí oddiel Informačno-technické prostriedky, prostriedky operatívno-pátracej činnosti a snímanie identifikačných znakov
§ 29 Oprávnenie na snímanie identifikačných znakov
§ 46 Osobitné prípady použitia ochrannej kukly príslušníkom zboru
Piaty oddiel Justičná stráž a jej oprávnenia pri zabezpečovaní ochrany poriadku a bezpečnosti v súdnych objektoch
PIATA HLAVA OCHRANA, ESKORTA A VSTUP DO STRÁŽENÝCH OBJEKTOV ZBORU
§ 52 Kontrola ochrany strážených objektov zboru a súdnych objektov
§ 53 Osobná prehliadka obvinených a odsúdených
§ 54 Osobná prehliadka osôb vstupujúcich do strážených objektov zboru, prehliadka batožiny, vecí a dopravných prostriedkov
Druhý oddiel Vstup do strážených objektov zboru
§ 56 Vstup bez osobitného povolenia
§ 57 Vstup na služobný preukaz príslušníka zboru a preukaz zamestnanca zboru
§ 58 Vstup na osobitné povolenie
§ 59 Vstup na služobný preukaz
§ 60 Vstup na občiansky preukaz alebo na iný doklad totožnosti
§ 61 Vstup na cestovný doklad
ÔSMA HLAVA INFORMAČNÝ SYSTÉM ZBORU
DEVIATA HLAVA SPOLOČNÉ A ZÁVEREČNÉ USTANOVENIA
5. 01.01.2005 - 31.12.2005 581/2004 Z. z., 537/2004 Z. z., 475/2005 Z. z.
12. 01.01.2015 - 307/2014 Z. z.
13. 01.09.2015 - 176/2015 Z. z.

References: § 47
 § 31
 § 12
 § 19
 § 23
 § 24
 § 23
 § 23
 § 31
 § 31
 § 56
 § 53

§ 33

§ 12

§ 89

§ 82
 § 85

§ 17

§ 13

§ 18

§ 18

§ 40

§ 273

§ 3

§ 14

§ 15

§ 17

§ 18

§ 20

§ 22

§ 29

§ 46

§ 52

§ 53

§ 54

§ 56

§ 57

§ 58

§ 59

§ 60

§ 61